กฎกระทรวง ฉบับที่ 30 (พ.ศ. 2566) ออกตามความในพระราชบัญญัติป่าไม้ พุทธศักราช 2484 ว่าด้วยอัตราค่าธรรมเนียม
ประกาศวันที่ 2023-01-31

content: กฎกระทรวง ฉบับที่ ๓๐ (พ.ศ. ๒๕๖๖) ออกตามความในพระราชบัญญัติป่าไม้ พุทธศักราช ๒๔๘๔ ว่าด้วยอัตราค่าธรรมเนียม
content: อาศัยอำนาจตามความในมาตรา ๗๕ วรรคหนึ่ง แห่งพระราชบัญญัติป่าไม้ พุทธศักราช ๒๔๘๔ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) (๕) (๖) (๗) (๘) (๑๓) (๑๕) (๑๖) (๒๐) (๒๖) และ (๒๘) ของข้อ ๒ แห่งกฎกระทรวง ฉบับที่ ๒๓ (พ.ศ. ๒๕๑๘) ออกตามความในพระราชบัญญัติป่าไม้ พุทธศักราช ๒๔๘๔ ว่าด้วยอัตราค่าธรรมเนียม
content: ให้ไว้ ณ วันที่ ๑๓ มกราคม พ.ศ. ๒๕๖๖ วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ค่าธรรมเนียมบางรายการตามที่กำหนดในกฎกระทรวง ฉบับที่ ๒๓ (พ.ศ. ๒๕๑๘) ออกตามความในพระราชบัญญัติป่าไม้ พุทธศักราช ๒๔๘๔ ว่าด้วยอัตราค่าธรรมเนียม มีอัตราที่ไม่สอดคล้องกับสถานการณ์ในปัจจุบันและไม่คุ้มกับค่าใช้จ่ายในการจัดเก็บ
content: สมควรยกเลิกการเก็บค่าธรรมเนียมรายการดังกล่าว จึงจำเป็นต้องออกกฎกระทรวงนี้